**Kopsavilkums par SIA “VATS” noteiktajiem elektroenerģijas sadales sistēmas pakalpojumu tarifiem**

SIA “VATS” (turpmāk – Operators) ar 2023.gada 2.novembra Sabiedrisko pakalpojumu regulēšanas komisijas (turpmāk – Regulators) lēmumu Nr.122 “Par sabiedrības ar ierobežotu atbildību “VATS” elektroenerģijas sadales sistēmas pakalpojumu tarifiem” (turpmāk - Lēmums) tika apstiprināti elektroenerģijas sadales sistēmas pakalpojumu tarifi, kas stājās spēkā 2023.gada 3.decembrī ar regulatīvo periodu no 2023.gada 3.decembra līdz 2026.gada 31.decembrim.

Atbilstoši Regulatora 2023.gada 2.novembra Lēmuma lemjošās daļas 5.punktam Regulators

ir piešķīris atļauju Operatoram pašam noteikt elektroenerģijas sadales sistēmas pakalpojumu diferencētos tarifus, ja nepieciešams veikt plānoto ieņēmumu korekciju.

Noteikta tarifa izmaiņas ir saistītas ar faktiskā tīklā sadalītā elektroenerģijas apjoma samazinājuma par 37% nekā tas bija plānots tarifu projektā. Faktiskie ieņēmumi laika periodā kopš 2023. gada 3. decembra (esošā tarifa perioda spēkā stāšanās datums) līdz 2024. gada 31. augustam un prognozētie ieņēmumi laika periodam no 2024. gada 1. septembra līdz 2024. gada 31. decembrim ir par 20% procentiem mazāki kā šajos periodos sākotnēji plānotie ieņēmumi.

Ņemot vērā visu augstāk minēto, Operators ir veicis 2023.gada 2.novembrī apstiprināto elektroenerģijas sadales sistēmas pakalpojumu diferencēto tarifu pārrēķinu, palielinot prognozētos ieņēmumus nākošajā tarifu periodā par 23 019,26 *euro*. Nākošais tarifu periods ir no 2025.gada 1.janvāra līdz 2025.gada 31.decembrim, attiecīgi Operatora noteiktie elektroenerģijas sadales sistēmas pakalpojumu diferencētie tarifi tiks piemēroti sākot ar 2025.gada 1.janvāri.

1.Tabula. SIA “VATS” noteiktie sadales sistēmas pakalpojuma tarifi

|  |  |  |  |  |
| --- | --- | --- | --- | --- |
| Sabiedriskā pakalpojuma veids | Mērvienība | Spēkā esošais tarifs  (bez PVN) | Noteiktais tarifs  (bez PVN) | Noteiktā tarifa  *palielinājums/ samazinājums*  (%). |
| SSO pakalpojumu tarifi lietotājiem no 110/6-20kV transformatora 6-20kV kopnēm | EUR/kWh | 0.01805 | 0.06431 | +256% |
| SSO pakalpojumu tarifi lietotājiem no 6-20kV sadales punktiem, 6-20kV līnijām | EUR/kWh | 0.01852 | 0.00844 | -54% |
| SSO pakalpojumu tarifi lietotājiem no 6-20kV/0,4kV transformatora 0,4kV kopnēm | EUR/kWh | 0.01026 | 0.00823 | -20% |
| Maksa par pārvades jaudas uzturēšanu un attīstīšanu, lietotājiem no 110/6-20kV transformatora 6-20kV kopnēm | EUR/kW/gadā | 24.97169 | 51.50448 | +106% |
| Maksa par pārvades jaudas uzturēšanu un attīstīšanu lietotājiem no 6-20kV sadales punktiem, 6-20kV līnijām | EUR/kW/gadā | 24.97169 | 12.26667 | -51% |
| Maksa par pārvades jaudas uzturēšanu un attīstīšanu lietotājiem no 6-20kV/0,4kV transformatora 0,4kV kopnēm | EUR/kW/gadā | 45.76583 | 22.53923 | -51% |
| Elektroenerģijas ražotāju tarifs, EUR/MWh | EUR/MWh | 0,5 | 0,5 | 0 |

2.Tabula. SIA “VATS” izmaksu sadalījums nākošajam tarifu periodam, ņemot vērā regulatīvā rēķina atlikumu

|  |  |  |  |
| --- | --- | --- | --- |
| Izmaksu pozīcijas, tūkst. EUR | Spēkā esoša elektroenerģijas sadales sistēmas pakalpojumu tarifa izmaksas 12 mēnešiem | Sadales sistēmas pakalpojumu tarifa izmaksas 12 mēnešu periodam sākot ar 2025.gada 1.janvāri, attiecinot regulatīvā konta atlikumu atbilstoši metodikā noteiktajiem ierobežojumiem\* | Izmaiņas, % |
| Kapitāla izmaksas | 51,3 | 51,3 | 0% |
| Nodokļu izmaksas | 0,5 | 0,5 | 0% |
| Ekspluatācijas izmaksas | 710,9 | 733,87 | 3% |
| Izmaksu efektivitāte | (31,1) | (31,1) | 0% |
| **Kopējās izmaksas** | **731,5** | **754,57** | **3%** |
| Tarifu aprēķinā izmantotais sadalītās elektroenerģijas apjoms, kWh | 21 990 342,10 | 13 794 252,00 | -37% |

\* Ņemot vērā Metodikas 29.1.apakšpunktā noteikto, uz nākamo tarifu periodu, kas sākas 2025.gada 1.janvārī, ir tiesības attiecināt trīs procentus no pirmā tarifu perioda ekspluatācijas izmaksām, t.i., 23 019,26 *euro*.